ลักษณะการประกอบธุรกิจ

1.  ประวัติความเป็นมา

บริษัท เอสวีไอ จำกัด (มหาชน) เดิมชื่อบริษัท เซมิคอนดัคเตอร์ เวนเจอร์ อินเตอร์เนชั่นแนล
จำกัด ก่อตั้งขึ้นเมื่อวันที่ 2 สิงหาคม 2528
เพื่อดำเนินธุรกิจให้บริการผลิตสินค้าประเภทวงจรไฟฟ้าและผลิตภัณฑ์อิเล็กทรอนิกส์สำเร็จรูป
โดยมีประวัติความเป็นมาและพัฒนาการที่สำคัญดังนี้

ปี 2532 จดทะเบียนในตลาดหลักทรัพย์แห่งประเทศไทย

ปี 2537 แปรสภาพเป็นบริษัทมหาชนชื่อบริษัท เซมิคอนดัคเตอร์ เวนเจอร์ อินเตอร์เนชั่นแนล จำกัด
(มหาชน)

ในวันที่ 25 พฤษภาคม
และมุ่งเน้นเป้าหมายเป็นผู้ผลิตสินค้าอิเล็กทรอนิกส์ที่ใช้เทคโนโลยีขั้นสูงประเภทผลิตภัณฑ์สำเร็จรูป
(Box-Build)

ปี 2538 ได้รับการรับรองมาตรฐานคุณภาพ ISO 9002:1994 โดย TRADA

ปี 2540 Asia Pacific Electronic Company Limited ซึ่งเป็นบริษัทในกลุ่มของ H&Q
Asia Pacific ได้ประมูลซื้อหุ้นสามัญของบริษัทฯ จากธนาคารกรุงเทพพาณิชยการจำกัด (มหาชน)
คิดเป็นร้อยละ 94.5 ของหุ้นที่ชำระแล้วทั้งหมด และได้กลายเป็นผู้ถือหุ้นใหญ่ของบริษัทฯ

ปี 2542 ได้รับการรับรองมาตรฐานคุณภาพขององค์กรการผลิต ISO 9002:1994 โดย QSU
ประเทศสิงค์โปร์

ปี 2543 พัฒนาสายการผลิตโดยใช้เทคโนโลยี Micro-BGA และ Flip Chips
ซึ่งเป็นกระบวนการที่ใช้เทคโนโลยีขั้นสูง

ปี 2545 ได้รับการรับรองการจัดการสิ่งแวดล้อมตามมาตรฐานสากล ISO 14001:1996
จากสถาบัน AJA Registrar

ได้รับการรับรองมาตรฐานคุณภาพ สำหรับองค์กรที่ผลิตชิ้นส่วนสำหรับผลิตและซ่อมบำรุงยานยนต์
ISO/TS 16949:2002
ซึ่งเป็นมาตรฐานคุณภาพที่กำหนดโดยกลุ่มอุตสาหกรรมยานยนต์และเป็นมาตรฐานรับรองคุณภาพขององค์กรสูงสุดในปัจจุบัน
จากสถาบัน TUV Rheinland โดยมีรายละเอียดมาตรฐานบางส่วนนำมาจากมาตรฐานของ ISO
9001:2000 เป็นพื้นฐาน ทั้งนี้บริษัทฯ ได้รับการรับรองระบบบริหารคุณภาพสำหรับองค์กรการผลิต
ISO 9001:2000 เป็นการต่อเนื่องจากมาตรฐานคุณภาพองค์กร ISO 9002:1994 ที่ได้รับในปี
2538

ปี 2546 เปลี่ยนชื่อเป็น “บริษัท เอสวีไอ จำกัด (มหาชน)” เมื่อวันที่ 5 กุมภาพันธ์

ผ่านการทดสอบขั้นต้นในมาตรฐานคุณภาพองค์กรการผลิต ISO 13485:2002
สำหรับผลิตภัณฑ์ทางด้านการแพทย์ ซึ่งเป็นการเตรียมความพร้อมของบริษัทฯ
สำหรับโอกาสในการเข้าสู่กลุ่มลูกค้าประเภทผลิตภัณฑ์ทางการแพทย์

ปี 2547 จัดตั้งโรงงานแห่งที่ 2 ขึ้นที่สวนอุตสาหกรรมบางกะดี จังหวัดปทุมธานี โดยนำระบบ ERP
ของ SAP เข้ามาใช้ในการวางแผนบริหารการดำเนินงานและวัตถุดิบ

ปี 2548 ขยายการครอบคลุมระบบบริหารคุณภาพ ISO 9001:2000
และระบบสำหรับองค์กรที่ผลิตชิ้นส่วนสำหรับผลิตและซ่อมบำรุงยานยนต์ ISO/TS 16949:2002
ไปยังโรงงาน 2 จนได้รับการรับรองครอบคลุมทั้งระบบ

ได้รับการรับรองการจัดการสิ่งแวดล้อมตามมาตรฐาน ISO 14001:2004
ซึ่งเป็นมาตรฐานที่ปรับปรุงต่อเนื่องจากมาตรฐาน ISO 14001:1996 จากสถาบัน AJA
Registrars และ ได้ผ่านการตรวจติดตามคุณภาพ ISO 9001:2000, ISO/TS 16949:2002,
ISO 14001:2004 ทุกระบบ และได้รับการยืนยันถึงประสิทธิภาพในการปรับปรุงอย่างต่อเนื่อง

ขยายกำลังการผลิตที่โรงงาน 2 รวมทั้งวางแผนปรับเปลี่ยนสายการผลิตที่โรงงาน 1
เพื่อให้สามารถรองรับการผลิตผลิตภัณฑ์เทคโนโลยีขั้นสูงได้

ลงทุนร้อยละ 100 ใน Globe Vision Corp.

Globe Vision Corp. ลงทุนร้อยละ 100 ใน SVI China Limited (Hong Kong)

SVI China Limited (Hong Kong) ลงทุนร้อยละ 100 ใน SVI Electronics (Tianjin)
Company Limited

ปี 2549 เริ่มเปิดดำเนินงานโรงงาน 3 ที่เมืองเทียนจิน ประเทศจีนตั้งแต่ต้นปี
และได้รับการรับรองมาตรฐานสากลระบบบริหารคุณภาพ ISO 9001:2000
จากสถาบันตรวจสอบและรับรองมาตรฐานคุณภาพ TUV Rheinland Thailand Ltd.

ปี 2550 สร้างคลังสินค้า (Warehouse) เพิ่มที่โรงงาน 1 (แจ้งวัฒนะ นนทบุรี)
สำหรับจัดเก็บวัตถุดิบและสินค้าที่ผลิต เพื่อรอนำส่ง โดยใช้พื้นที่ 600 ตารางเมตร
ทั้งนี้เพื่อรองรับการผลิตที่มีมากขึ้น

ติดตั้งเครื่องล้างแผงวงจรสำเร็จระบบ "อินไลน์ไฮโดรคลีนนิ่ง" ที่โรงงาน 1 เพิ่มเติม
ซึ่งเป็นระบบที่ทันสมัยกว่าเดิม เพื่อช่วยเพิ่มประสิทธิภาพในกระบวนการผลิต

ขยายพื้นที่การผลิตเพิ่มขึ้น 23% ที่โรงงาน 2 และเพิ่มเครื่องจักร 5 สายการผลิต
เพื่อเพิ่มกำลังการผลิตตอบสนองความต้องการของลูกค้าที่เพิ่มขึ้น

โรงงาน 3 ที่เมืองเทียนจิน ประเทศจีน
ได้รับการขยายขอบข่ายการรับรองผลิตภัณฑ์ในระบบบริหารคุณภาพ ISO 9001:2000
จากแผงวงจรไฟฟ้าเป็นแผงวงจรไฟฟ้าและผลิตภัณฑ์อิเล็คทรอนิกส์พร้อมใช้
และได้ผ่านการทดสอบขั้นต้นในระบบการจัดการสิ่งแวดล้อมตามมาตรฐาน ISO 14001:2004
Environmental Management System จากหน่วยงานรับรองในประเทศจีน

เปลี่ยนแปลงมูลค่าหุ้น SVI ที่ตราไว้จากเดิมหุ้นละ 10 บาทเป็นหุ้นละ 1 บาท
และเริ่มมีการซื้อขายในตลาดหลักทรัพย์แห่งประเทศไทยตามมูลค่าที่ตราไว้ใหม่ตั้งแต่วันที่ 18
พฤษภาคม เป็นต้นไป

ลงทุนร้อยละ 100 ใน SVI A/S

Globe Vision Corp ลงทุนร้อยละ 100 ใน SHI WEI ELECTRONICS (HK)

ปี 2551 โรงงาน 1 แจ้งวัฒนะ: ปรับปรุงอาคารโรงงานซึ่งมีพื้นที่การผลิตขนาด 3,300
ตารางเมตร ใหม่ทั้งหมด เพื่อรองรับการผลิตระบบใหม่ และ ช่วยประหยัดพลังงาน นอกจากนี้
ยังมีการขยายเพิ่มพื้นที่คลังสินค้า อีก 750 ตารางเมตร
เพื่อตอบสนองความต้องการของลูกค้าที่จะลงทุนในส่วนศูนย์กระจายสินค้า

  โรงงาน 2 บางกะดี: ติดตั้งเครื่องจักรหลักในการผลิตที่ทันสมัย และ ความเร็วสูงเพิ่มเติม
  รวมทั้งสิ้น 7สายการผลิต และ ยังได้ก่อสร้างเพิ่มเติมในส่วนของพื้นที่สำนักงานอีก กว่า 800
  ตารางเมตร เพื่อรองรับการขยายตัวของการผลิต

  จัดซื้อโรงงานในประเทศไทยแห่งที่ 3 ขึ้นที่สวนอุตสาหกรรมบางกะดี จังหวัดปทุมธานี
  โดยมีพื้นที่สำหรับการผลิตและสำนักงาน 41,380 ตารางเมตร เพื่อรองรับการขยายตัวของธุรกิจ

ปี 2552 โรงงานแห่งที่ 3 บางกะดี ประเทศไทย: รวมศูนย์กระจายสินค้าจากโรงงาน 1
แจ้งวัฒนะ และโรงงาน 2 บางกะดี เข้ามาไว้ที่โรงงาน 3 บางกะดี
โดยการปรับปรุงอาคารและขยายเพิ่มพื้นที่คลังสินค้าขนาด 2,800 ตารางเมตร
และจัดตั้งเป็นรูปแบบเขตปลอดภาษี Free-zone จากการอนุมัติของกรมศุลกากร
เพื่อเพิ่มประสิทธิภาพในการให้บริการของศูนย์กระจายสินค้าให้กับลูกค้า
รวมทั้งการบริหารจัดการวัตถุดิบของผู้จำหน่ายสินค้า

  เริ่มดำเนินโครงการวิจัยพัฒนาและออกแบบเซลล์ไฟฟ้าพลังงานแสงอาทิตย์ (Solar Cell)
  ภายใต้นาโนเทคโนโลยี ในโครงการร่วมมือกับสถาบันเทคโนโลยีแห่งเอเชีย (AIT)
  ซึ่งเป็นโครงการที่จะนำเทคโนโลยีจากการวิจัยค้นคว้าเข้าสู่ขบวนการผลิตในอนาคต

  ได้รับการรับรองมาตรฐานสากลระบบการบริหารงานคุณภาพ ISO 9001:2008 และ ISO/TS
  16949:2009 ซึ่งเป็นระบบที่ได้รับการปรับข้อกำหนดเมื่อปี 2008 และ 2009
  จากสถาบันตรวจสอบและรับรองมาตรฐานคุณภาพ TUV Rheinland Thailand Ltd.

  ได้รับการรับรองมาตรฐานสากลระบบการบริหารงานคุณภาพ ISO 13485
  ซึ่งเป็นระบบการบริหารคุณภาพ ผลิตภัณท์อุปกรณ์และเครื่องมือทางการแพทย์
  จากสถาบันตรวจสอบและรับรองมาตรฐานคุณภาพ British Standard Institution of
  Thailand

  ได้รับการคัดเลือกเป็นบริษัทในกลุ่ม SET 100 Index จากตลาดหลักทรัพย์แห่งประเทศไทย

  ได้รับการคัดเลือกให้อยู่ในกลุ่มเข้าประกวด The Best Performance Awards และ The
  Best CEO Awards จากตลาดหลักทรัพย์แห่งประเทศไทย

2.  ภาพรวมการประกอบธุรกิจของบริษัทฯ

บริษัทฯประกอบธุรกิจให้บริการแบบครบวงจรในการประกอบผลิตภัณฑ์ประเภทแผงวงจรไฟฟ้าและผลิตภัณฑ์อิเล็กทรอนิกส์สำเร็จรูป
(Electronic Manufacturing Service – EMS) ให้แก่ลูกค้าที่เป็นเจ้าของผลิตภัณฑ์ต้นแบบ
(Original Equipment Manufacture: OEM) และลูกค้าที่เป็นผู้รับจ้างออกแบบผลิตภัณฑ์
(Design House) โดยบริษัทฯ
เริ่มดำเนินงานจากการรับจ้างประกอบแผงวงจรไฟฟ้าอิเล็กทรอนิกส์
ต่อมาเมื่อมีความเชี่ยวชาญมากขึ้น บริษัทฯ จึงได้ปรับเปลี่ยนกลยุทธ์
โดยมุ่งเน้นการผลิตผลิตภัณฑ์อิเล็กทรอนิกส์สำเร็จรูป (Turnkey Box-Build)
และการผลิตผลิตภัณฑ์สำเร็จรูปประเภทงานระบบ (System-Build)

ในปัจจุบันบริษัทฯ มีโรงงานผลิต 4 แห่ง ตั้งอยู่ในประเทศไทย 3 แห่ง และอยู่ที่ประเทศจีนอีก 1
แห่ง โดยโรงงานที่ 1 ตั้งอยู่ที่ถนนแจ้งวัฒนะ จังหวัดนนทบุรี
เน้นการผลิตสินค้าประเภทโสตวีดิทัศน์ที่ใช้ในห้องบันทึกเสียงและระบบห้องประชุมสัมมนา โรงงานที่
2 ตั้งอยู่ที่สวนอุตสาหกรรมบางกะดี จังหวัดปทุมธานี ซึ่งเป็นโรงงานผลิตหลักของบริษัทฯ
ที่เน้นการผลิตผลิตภัณฑ์ประเภทระบบควบคุมอุตสาหกรรมและผลิตภัณฑ์อื่นๆ โรงงานที่ 3
ตั้งอยู่ที่สวนอุตสาหกรรมบางกะดี จังหวัดปทุมธานี ซึ่งเป็นโรงงานใหม่
ซื้อเตรียมไว้สำหรับรองรับการเติบโตของธุรกิจ โดยได้เริ่มให้บริการลูกค้าในด้าน distribution
services แล้วตั้งแต่ไตรมาสสุดท้ายของปี 2552
และคาดว่าจะเริ่มเปิดการผลิตในบางส่วนภายในปี 2553
และโรงงานในต่างประเทศตั้งอยู่ที่เมืองเทียนจิน ประเทศจีน เริ่มเปิดดำเนินงานเมื่อต้นปี 2549
โดยเน้นการผลิตผลิตภัณฑ์สำหรับลูกค้าที่มีโรงงานอยู่ในประเทศจีน

โครงสร้างของบริษัทฯ และบริษัทย่อย

3.  โครงสร้างรายได้

รายได้ของบริษัทฯ
ส่วนใหญ่จะมาจากการผลิตและจำหน่ายผลิตภัณฑ์ประเภทแผงวงจรไฟฟ้าและผลิตภัณฑ์อิเล็กทรอนิกส์เพียงอย่างเดียวเท่านั้น
เพื่อให้สามารถมองภาพโครงสร้างรายได้ของบริษัทฯ ได้อย่างชัดเจน
จึงแบ่งรายได้จากการขายของบริษัทฯ ออกตามประเภทของผลิตภัณฑ์ที่บริษัทฯ ทำการผลิตในช่วงปี
2549 – 2552 โดยสามารถจำแนกได้ดังนี้

+----------------------+-----+-----+-----+----+-----+-----+-----+----+
| โครงสร้างรายได้        | 2   |     | 2   |    | 2   |     | 2   |    |
|                      | 549 |     | 550 |    | 551 |     | 552 |    |
|                      |     |     |     |    |     |     |     |    |
|                      | (   |     | (   |    | (   |     | (   |    |
|                      | งบก |     | งบก |    | งบก |     | งบก |    |
|                      | ารเ |     | ารเ |    | ารเ |     | ารเ |    |
|                      | งินร |     | งินร |    | งินร |     | งินร |    |
|                      | วม) |     | วม) |    | วม) |     | วม) |    |
+----------------------+-----+-----+-----+----+-----+-----+-----+----+
|                      | ล้าน | ร้อ  | ล้าน | ร  | ล้าน | ร้อ  | ล้าน | ร  |
|                      | บาท | ยละ | บาท | ้อย | บาท | ยละ | บาท | ้อย |
|                      |     |     |     | ละ |     |     |     | ละ |
+----------------------+-----+-----+-----+----+-----+-----+-----+----+
| รายได้จากการขาย       |     |     |     |    |     |     |     |    |
+----------------------+-----+-----+-----+----+-----+-----+-----+----+
| 1.                   | 3,  | 5   | 3,  | 58 | 4,  | 5   | 3,  | 53 |
| ระบบควบคุมอุตสาหกรรม   | 019 | 8.5 | 433 | .2 | 220 | 8.4 | 519 | .7 |
+----------------------+-----+-----+-----+----+-----+-----+-----+----+
| 2.                   | 413 | 8.0 | 471 | 8  | 718 | 9.9 | 495 | 7  |
| อุปกรณ์สื่อสารโทรคมนาคม  |     |     |     | .0 |     |     |     | .6 |
+----------------------+-----+-----+-----+----+-----+-----+-----+----+
| 3. ระบบสำนักงาน       | 1,  | 2   | 1,  | 24 | 1,  | 2   | 2,  | 32 |
|                      | 231 | 3.9 | 465 | .9 | 708 | 3.7 | 097 | .0 |
+----------------------+-----+-----+-----+----+-----+-----+-----+----+
| 4. อุปกรณ์เครื่องมือแพทย์  | 98  | 1.9 | 70  | 1  | 65  | 0.9 | 77  | 1  |
|                      |     |     |     | .2 |     |     |     | .2 |
+----------------------+-----+-----+-----+----+-----+-----+-----+----+
| 5.                   | 68  | 1.3 | 30  | 0  | 39  | 0.5 | 6   | 0  |
| อ                    |     |     |     | .5 |     |     |     | .1 |
| ุปกรณ์อิเล็กทรอนิกส์ยานยนต์ |     |     |     |    |     |     |     |    |
+----------------------+-----+-----+-----+----+-----+-----+-----+----+
| 6. อุปกรณ์โสตวีดิทัศน์     | 275 | 5.3 | 350 | 5  | 367 | 5.1 | 273 | 4  |
|                      |     |     |     | .9 |     |     |     | .2 |
+----------------------+-----+-----+-----+----+-----+-----+-----+----+
| 7. อุปกรณ์สินค้าอุปโภค    | 0   | 0   | 1   | 0  | 26  | 0.4 | 19  | 0  |
|                      |     |     |     |    |     |     |     | .3 |
+----------------------+-----+-----+-----+----+-----+-----+-----+----+
| รวมรายได้จากการขาย    | 5,  | 9   | 5,  | 98 | 7,  | 9   | 6,  | 98 |
|                      | 104 | 8.9 | 820 | .7 | 143 | 8.9 | 486 | .9 |
+----------------------+-----+-----+-----+----+-----+-----+-----+----+
| กำไรจากอัตราแลกเปลี่ยน  | 20  | 0.4 | 32  | 0  | 21  | 0.3 | 13  | 0  |
|                      |     |     |     | .6 |     |     |     | .2 |
+----------------------+-----+-----+-----+----+-----+-----+-----+----+
| รายได้อื่น^(*)          | 35  | 0.7 | 42  | 0  | 57  | 0.8 | 57  | 0  |
|                      |     |     |     | .7 |     |     |     | .9 |
+----------------------+-----+-----+-----+----+-----+-----+-----+----+
| รวมรายได้             | 5,  | 100 | 5,  | 1  | 7,  | 100 | 6,  | 1  |
|                      | 159 |     | 894 | 00 | 221 |     | 556 | 00 |
|                      |     |     |     |    |     |     |     | .0 |
+----------------------+-----+-----+-----+----+-----+-----+-----+----+

*รายได้อื่นได้แก่ บริการให้เช่าคลังเก็บสินค้า และขายเศษซากวัสดุ เป็นต้น

ในปัจจุบัน ให้บริการผลิตสินค้า 3 ประเภทการผลิต ดังนี้

1. การผลิตสินค้าสำเร็จรูป (Turnkey Box-Build) นอกเหนือจากการผลิตสินค้าสำเร็จรูปแล้ว
บริษัทฯยังให้บริการคำแนะนำต่างๆ แก่ลูกค้า โดยใช้เทคโนโลยีการผลิตที่มีคุณภาพสูง
รวมทั้งความคล่องตัวในการปรับเปลี่ยนสายการผลิตและการส่งมอบสินค้าที่รวดเร็วกว่าคู่แข่งขัน
มีต้นทุนการผลิตที่สามารถแข่งขันได้ในตลาด
ซึ่งเป็นการสร้างความได้เปรียบในเชิงการแข่งขันของบริษัทฯ สินค้าสำเร็จรูปในกลุ่มนี้ได้แก่
อุปกรณ์วิทยุสื่อสารความถี่สูง, อุปกรณ์ดาวเทียมสื่อสาร, อุปกรณ์ควบคุมระบบเสียงในระบบดิจิตอล
ที่ใช้ในสถานีส่งวิทยุและโทรทัศน์ รวมถึงห้องบันทึกเสียง (Digital Signal Processing
Audio) เป็นต้น โดยมีอัตรารายได้ในปี 2552 ประมาณร้อยละ 63 ของรายได้ทั้งหมด

2. การผลิตสินค้าสำเร็จรูปประเภทระบบ (System-Build)
เป็นพัฒนาการการผลิตสินค้าอิเล็คทรอนิกส์ที่ประกอบกันเป็นระบบและมีระดับการผลิตที่ซับซ้อนกว่าสินค้าอิเล็คทรอนิกส์สำเร็จรูป
โดยบริษัทฯ
ได้เพิ่มขีดความสามารถในการผลิตสินค้าสำหรับใช้ในระบบควบคุมอุตสาหกรรมขนาดใหญ่หรือระบบของเครื่องมือตรวจวัด
เพื่อเป็นการสร้างรายได้และมูลค่าเพิ่มให้สูงขึ้น
สินค้าสำเร็จรูปที่ประกอบกันเป็นระบบในกลุ่มนี้มีขนาดใหญ่ ได้แก่
ระบบควบคุมความเย็นที่ใช้กับตู้เสบียงขนส่งสินค้า
ระบบตรวจวัดและวิเคราะห์ที่ใช้ในห้องแล็บหรือโรงพยาบาล เป็นต้น โดยมีอัตรารายได้ในปี 2552
ประมาณร้อยละ 1 ของรายได้ทั้งหมด

3. การผลิตแผงวงจรไฟฟ้าอิเล็คทรอนิกส์ (PCBA) เป็นฐานธุรกิจเดิมของบริษัทฯ สร้างรายได้ในปี
2552 ประมาณร้อยละ 36 ของรายได้ทั้งหมด

4.  เป้าหมายการดำเนินธุรกิจ

บริษัทฯ มีความมุ่งมั่นที่จะเป็นผู้นำในการผลิตผลิตภัณฑ์อิเล็กทรอนิกส์แบบครบวงจร
โดยมีเป้าหมายในการดำเนินธุรกิจ ดังนี้

2.4.1 มุ่งเน้นการผลิตผลิตภัณฑ์ที่ให้มูลค่าส่วนเพิ่มในการผลิตระดับสูง
และผลิตภัณฑ์ที่มีการเปลี่ยนแปลงรูปแบบของผลิตภัณฑ์ระดับต่ำ ได้แก่
ผลิตภัณฑ์ประเภทระบบควบคุมอุตสาหกรรม และผลิตภัณฑ์ประเภทระบบสำนักงาน
โดยมีเป้าหมายที่จะให้รายได้จากการขายนั้นมีสัดส่วนประมาณไม่ต่ำกว่าร้อยละ 50
มาจากผลิตภัณฑ์ประเภทระบบควบคุมอุตสาหกรรม และอีกประมาณร้อยละ 50
มาจากผลิตภัณฑ์ประเภทระบบสำนักงานและผลิตภัณฑ์อื่นๆ ที่มีมูลค่าส่วนเพิ่มในการผลิตระดับสูง

2.4.2 สำหรับกลุ่มลูกค้า บริษัทฯ มีเป้าหมายที่จะให้รายได้จากการขายประมาณร้อยละ 70
มาจากลูกค้าทางด้านประเทศในกลุ่มสแกนดิเนเวียและยุโรป อีกร้อยละ 30
จะมาจากลูกค้าทางด้านประเทศสหรัฐอเมริกาและญี่ปุ่น

2.4.3 นอกจากความมุ่งมั่นด้านผลิตภัณฑ์แล้ว บริษัทฯ มีเป้าหมายที่จะมีกำลังการผลิตที่เพียงพอ
เพื่อรองรับความต้องการของลูกค้า

ทั้งนี้ จากเป้าหมายการดำเนินธุรกิจดังกล่าว จะทำให้รายได้ของบริษัทฯ
มีการเติบโตอย่างต่อเนื่องและสม่ำเสมอ ไม่ผันผวนมากตามสภาวะเศรษฐกิจโลก